CELEX: 62011TA0552
Language: fi
Date: 2013-07-09 00:00:00
Title: Asia T-552/11: Unionin yleisen tuomioistuimen tuomio 9.7.2013 — Lito Maieftiko Gynaikologiko kai Cheirourgiko Kentro v. komissio (Kumoamiskanne — Sopimus unionin taloudellisesta tuesta lääketieteellistä yhteistyötä koskevalle hankkeelle — Maksumuistutus — Luonteeltaan sopimusoikeudellinen oikeusriita — Toimi, joka ei voi olla kanteen kohteena — Tutkimatta jättäminen — Vastakanteella esitetty maksuvaatimus)

24.8.2013   
            
            
               FI
            
            
               Euroopan unionin virallinen lehti
            
            
               C 245/8
            
         Unionin yleisen tuomioistuimen tuomio 9.7.2013 — Lito Maieftiko Gynaikologiko kai Cheirourgiko Kentro v. komissio
   (Asia T-552/11) (1)
   
   (Kumoamiskanne - Sopimus unionin taloudellisesta tuesta lääketieteellistä yhteistyötä koskevalle hankkeelle - Maksumuistutus - Luonteeltaan sopimusoikeudellinen oikeusriita - Toimi, joka ei voi olla kanteen kohteena - Tutkimatta jättäminen - Vastakanteella esitetty maksuvaatimus)
   2013/C 245/11
   Oikeudenkäyntikieli: kreikka
   
      Asianosaiset
   
   
      Kantaja: Lito Maieftiko Gynaikologiko kai Cheirourgiko Kentro AE (Ateena, Kreikka) (edustaja: asianajaja E. Tzannini)
   
      Vastaajat: Euroopan komissio (asiamiehet: M. Condou-Durande ja S. Lejeune, avustajanaan asianajaja E. Petritsi)
   
      Oikeudenkäynnin kohde
   
   Kumoamiskanne, joka on kohdistettu komission 9.9.2011 antamaan maksumuistutukseen, jolla vaadittiin sen 83 001,09 euron suuruisen summan palauttamista, jonka kantaja oli saanut tukena tietylle hankkeelle, ja vastakanne, jossa on vaadittu kantajaa palauttamaan mainittu summa korkoineen
   
      Tuomiolauselma
   
   
               1)
            
            
               Kumoamiskanne jätetään tutkimatta.
            
         
               2)
            
            
               Lito Maieftiko Gynaikologiko kai Cheirourgiko Kentro AE velvoitetaan maksamaan komissiolle 83 001,09 euroa ja 11,37 euroa viivästyskorkoina kultakin päivältä 25.10.2011 alkaen aina siihen saakka, kun se on suorittanut pääasiassa kyseessä olevan saatavan.
            
         
               3)
            
            
               Lito Maieftiko Gynaikologiko kai Cheirourgiko Kentro velvoitetaan korvaamaan oikeudenkäyntikulut, välitoimimenettelystä aiheutuneet kulut mukaan lukien.
            
         
      (1)  EUVL C 6, de 7.1.2012.